《诸侄约至黄檗因思前岁刘朔斋同宿约后村不至慨然有感》
宋代·林希逸

黄檗山前古梵宫，早年屡宿此山中。猿啼十二峰前月，鹏送三千里外风。

日者共游因朔老，期而不至有樗翁。骑鲸人去相如病，更欲跻攀谁与同。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。